
Aŭstraliaj 



Esperantistoj 



Novajletero de ĉiuj Aŭstraliaj Esperantistoj 

• Redaktoro Roger Springer Provlegita de Franciska Toubale 

PLENUMITA 20/06/2019 Kvarcenttridekunua eldono (unua eldono 20/09/2011) 

Rapide ekrigardu ĉiujn titolojn. 

Le gu tiujn kiuj interesas vin _ 

Sendu novaĵojn, leterojn, fotojn, informojn al Roger Sprinaer roaersprinaer@tpa.com.au : 

Uzindaj ligoj reta-vortaro Freelang Vortaro Plena llustrita Vortaro Duolingo 
Google Translate Pasintaj AE eldonoj duolingo entute lingvohelpilo 
Esperanta Retradio Esperanta himno PMEGramatiko openclipart. 

Oni povas meti sian nomon, retadreson, urbon kaj landon al la listo de ricevantoj. rsprinq@tpg.com.au 

Entute 833,000 lernantoj nun studas Esperanton per Duolingo 
Nun studas 322,000 lernantoj per la angla lingvo. (Ekde Maju2Di5) 

Nun studas 302,000 lernantoj per la hispana lingvo. (Ekde DktDbra 2 DiS) 

Nun studas 209,000 lernantoj per la portugala lingvo. (Ekde Maj D 2 DiS) 

★★★★★★★★★★★★★★★★★★★★★★★★★★★★★★★★★★★★★★★★★ 

Gramatika serio “La Verbo en P.A.G.”. N.ro.73 



PLENAANAUZA 

GR/\MATIKO 



La tri simplaj agotempoj estas la prezenco, la preterito, 
kaj la futuro. Ilin distingas la simplaj finaĵoj -as, -is, kaj -os. 

En paragrafoj 193 ĝis 196 P.A.G. priskribas ĉiujn adjektojn kiuj 
subdividasaŭ rilatigas la tempopunktojn. Mi mencias nur la kelkajn, 
kiuj kelkfoje okazigas problemon. 

P.A.G. senkritike mencias malĝustan ekzemplon de Zamenhof: 
"Vaŝington estis naskita la dudekduan de Februaro": tio signifas AŬ ke 
li je tiu dato jam vivis pro antaŭa naskiĝo, AŬ ke je nemenciita posta 
dato li vivis pro naskiĝo je la antaŭa dato de la dudekdua de Februaro. 
Por diri ke li naskiĝis, do estis naskiĝanta aŭ naskata je tiu dato oni 
devas diri ke "li naskiĝis aŭ estis naskiĝanta aŭ estis naskata aŭ, plej 
bone, ke li naskatis je tiu dato". 

Poste P.A.G. ĝuste mencias, ke se la substantivo ne mem indikas iun ajn tempon, oni uzas 
"ĉe tagmanĝo", kie "ĉe" signifas "en la tempo de". 

(daŭrigota) Marcel Leereveld 


★★★★★★★★★★★★★★★★★★★★★★★★★★★★★★★★★★★★★★★★★★★ 

La Manlia Esperanto-Klubo 

Anoj kunvenas la unuan kaj trian sabatojn je 
la lOatm. Bavarian Beer Cafe, Manly Wharf 
Unu taso da klubpagata kafo atendas vin. 

La 15a de junio estis la tria sabato. Venis Roger 
Springer, Michael Peters, kaj Chris Holliss. Ni legis artikolon en AE428 pri aŭstralia kulturero. 
Tre interesa lingvo kaj ankaŭ klarigo de la aŭstralia kulturo. Roger Springer. 

★★★★★★★★★★★★★★★★★★★★★★★★★★★★★★★★★★★★★★★★★★★ 

Mesaĝo de Marcel. 

Kara Roger! 

Hodiaŭ mi sendis al ci dek-unu novajn P.A.G.'ojn, nrojn 73 ĝis kun 83. Mi supozas 
ke la unua estos por A.E., n.ro 431, do ĝustatempa. 

Nur laboreti en la ĝardeno forgesigas iomete la doloron, kiu estas sama kiel ĉe la komenco 
antaŭ tri semajnoj. 

Mi intencas sendi artikolon por 431, se mi ne ricevos plian malsanon, ekzemple la gripon, 
kiu sendube mortigos min. (Nun vidu malantaŭe) 

La vintra temperaturo nun en Melburno ne estas tre malvarma. Amike, Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★ 

Floroj defias en mia ĝardeno. 

ĈU RESTI PRIMITIVAJ? 

Same kiel mi ne komprenas, ke spertaj Esperantistoj estas kontentaj fari 
gramatikajn erarojn, kaj persistas, same mi ne komprenas ke la homaro ĝenerale estas 
kontenta vivi en la laŭ mi malbonaj sociaj situacioj, kaj persistas ne voli fari ion por plibonigi 
la sociajn situaciojn. 

Mi kompreni povas, ke homoj kiaj mi kaj miaj geamikoj preferas daŭrigi la vivon nunan 
sen laboregi por ŝanĝi la socian kunvivadon, ĉar ili ne suferas materie nun, sed kial milionoj 
suferas ĉiajn problemojn kaj vivas malfacile, tamen ne pretas agi por ŝanĝi la socion. Eble ili 
religie kredas, ke tio estas ilia nepra sorto, kaj ke ili ne rajtas ŝanĝi la volon de Dio aŭ de la 
naturo. Se ne, ili ja havus nian helpon, la helpon de multaj tiaj kiuj ne bezonas pliboniĝi. 

Hornoj* kiuj tre deziras renversi la egoisman socian sistemon nunan, kiaj mi kaj 
multaj aliaj, trovas labori portiotre malfacila, ĉar la homoj kiuj persone 
pli bezonas tian ŝanĝon estas tro letargiaj, tro malagemaj. Aŭ ĉu la 
menspoluciado ate de la homoj kaj organizoj regantaj la homaron estas tiom 
efika? Se tio estas la kazo, ni povas helpi detruante tiun menspolucion. Ĉi tiu okazas precipe 
en la gazetaro, la amasinformado, la laborejoj, kaj la registaroj. Tiu batalo kontraŭ la 
menspoluciado ŝajnas nuntempe multe pli facile farebla ol antaŭ jarcento, kaj tamen tiam 
ekzistis multe pli da entuziasmo kaj agemo por ŝanĝi la malbonan socion, ol ekzistas nun. Kial? 
Kiuj povas doni la respondojn? Marcel Leereveld. 

DEFIANTAJ FLOROJ. 

Ekzistas en Aŭstralio plantoj, kiuj por seksumi ne bezonas flugantajn insektojn, kaj kelkaj 
el ili do floras dum la vintro. La aliaj floras en la varma periodo de la jaro. 

La tropikaj kaj subtropikaj plantoj povas flori en iu ajn parto de la jaro, do ankaŭ en la 
norda parto de Aŭstralio. Mi havas kelkajn tiajn kreskantajn en mia ĝardeno, sed en ŝirmataj 
lokoj. Ekzemple antaŭ tridek jaroj mi aĉetis, ĉar ili hazarde estis 
malmultekostaj, kvardek specimenojn da "Bougainvillea". En Melburno kelkaj 
fariĝas arboj, anstataŭ grimpi. Baldaŭ post plantado tridek-ses da ili mortis, 
ĉar ili ne ŝatas la malvarmon. Unu restanta plu defias la temperaturon kaj plu 
floras, kvazaŭ ĝi vivas en la tropikoj. Gi evidente opinias, ke ĝi rajtas flori 
kiam ĝi volas kaj ke la klimato devas adapti sin al ĝi, ĉar ankaŭ ĝiaj praavoj en 
la tropikoj rajtis flori kiam ajn ili volis. Marcel. 

Ml DEFIAS LA EŬROPAJN LINGVISTOJN ! 

En lingvoj la verboj indikas kutime, kvankam ne ĉiam, sian signifon KAJ kelkajn el la eblaj 
aspektoj de sia uzo inkluzive de siaj funkcioj. Dum ekz. Substantivo kutime montras nur sian 
signifon, nome la signifon de la ulo, aĵo, aŭ eco kiun ĝi reprezentas, verbovorto enhavas 

kombinaĵon de signiferoj aldonitaj pro la cirkonstancoj de via uzo. Substantivo povas 
aldoni nur sian nombron (pluralo) kaj sian lokon en la frazo. Afiksoj ne aldonas, sed 
ŝanĝas la signifon de la substantivo mem. Verbo, per siaj finaĵoj kaj sufiksoj, enhavas 
plurajn ekstrajn informojn pri la cirkonstancoj en kiuj ĝi uzatas. Escepte de la 
Infinitivo, ĉiuj verboformoj enhavas, krom sian bazan signifon, samtempe signiferojn 
pri almenaŭ du cirkonstancoj en kiuj ĝi uzatas. En Esperanto tiuj aldonaj signiferoj indikatas 
per finaĵoj kaj per sufiksoj; en etnaj lingvoj ofte krome per ŝanĝo de la vokalo de la radiko 
(sing > sang). Se mi simple diras la vorton "tablo", vi nenion scias pri ĝiaj cirkonstancoj, sed 
se mi diras la vorton "manĝatis", vi jam scias ne nur la agon, sed ankaŭ ke ĝi rigardatas 
retroe, el la vidpunkto de la suferanto de la ago, kaj ankaŭ ke ĝi okazis en la pasinteco, kaj 
krome ke ĝi donatas kiel fakto. 

Kvankam normale, kaj en Esperanto ĉiam, ĉiuj diversaj ekstraj signifoj montratas en unu 
vorto, en unu verbo, la hindeŭropaj lingvoj evoluigis unue la sistemon de predikativoj, kaj 
poste el tio evoluigis kombinaĵojn de verboj por indiki la ĉi supre menciitajn ekstrajn 
signiferojn. Tio ne okazis, aŭ ne okazu, en Esperanto. Ni nun do havas la situacion ke la etnaj 
lingvoj ofte uzas du aŭ tri apartajn verbojn por indiki, krom la bazan signifon, ankaŭ la 
ekstrajn cirkonstancajn signiferojn, per vortoj origine uzataj en predikativoj (I have eaten the 
chicken = I have the chicken in an eaten condition.) 

Dum en la etnaj lingvoj plu uzatas simplaj verboformoj kiuj sole indikas ankaŭ la 
cirkonstancojn (I took = Past Tense + Active Voice + Reality a taxi, "Mi uzis taksion"), la 
tendenco estas uzi pli kaj pli da verboj konistantaj el du aŭ tri verboformoj, eĉ nun ankaŭ 
anstataŭ jam havataj simplaj verboformoj (I WILL BE EATING at6h00-M\ MANGOS je la 
sesa, kaj / HAVE LOSTmy watch when in Rome- Mi PERDIS mian horloĝon en Romo). Estas 
komprenebla, ke ĉiuj tiuj kombinaĵoj de verboj povus, teorie, esprimati en unu vorto, kaj ke 

ni devas kompreni la kombinaĵojn kiel unu vorton aŭ unu ideon, enhavantan la normalajn 
signiferojn de verboformo (baza signifo + Tempo + Voĉo + aliaj aspektoj). Kaj ni devas 
enkalkuli, ke la signifo de la apartaj verboformoj ofte malsamas kiam ili uzatas sole, aŭ en 
aliaj kombinoj. Ekzemple "have" ne signifas "posedi" en “I have returned" nek la germana 
"vvurde" signifas "iĝis" en "lch vvurde empfangen" (Mi ricevatis), (kiel en "lch vvurde kalt'). 
Pro tiu tialo la eŭropaj lingvistoj diras, ke la apartaj vortoj en la verbaj kombinoj ne havas 
propran signifon, sed havas kune alian solan signifon. Gis tio ili pravas, sed ili malpravas ke 
neniu el tiuj kombinpartoj aldonas certan signiferon al la tuto. Ekzemple ili asertas ke en "He 
has eaten his porridge" neniu el "has eaten" signifas la tempon aŭ la voĉon aŭ ion alian, sed 
ke nur kune "has eaten " signifas la pasinton aŭ la aktivon. 

Ili malpravas, ĉar ili kontraŭdiras sin mem. Jen! Ilidiraskeen "Hevvillcome" la vorto 
“vvill" alportas la signifon de la agtempo kaj "come" alportas nur la originan signifon de la ago, 
ĉar ĝi estas Infinitivo. Tial ili nomas “vvill" la helpverbo, kaj “come" la Infinitivo, ENTIU 
KOMBINO. Kaj tial ili diras ke "eating" en “He is eating" estas Prezenca (aŭ daŭra) Aktiva 
Participo, PRO LA FUNKCIOJ EN LA KOMBINO. (En aliaj situacioj tiu nun Prezenca Aktiva 
Participo povas esti Adjektivo aŭ Substantivo). Kaj se en “We have eaten the chicken" la 
vorto “have" (kun participo) alportas la signiferon de la Aktiva Voĉo kaj la vorto " eaten" 
alportas la signifon de la Pasinta Tempo, en “The letter was (being) received at lOhOO" la 
vorto “was" alportas la signifon de la (Pasinta) Tempo kajlavorto “received" alportas nur la 
signifon de la Pasiva Voĉo. “received" ĉi tie ne povus signifi la (pasintan) tempon, ĉar ĝi estas 
la sama enĉiujtempoj (was, is, will be received). Ĉar ĝi alportas nur la signiferon de 
Pasiveco, ĝia funkcio estas Voĉa kaj ĝia nomo do devas esti "Pasiva Participo". Same kiel 
"the" kaj "to" indikas, ĉu “work" estas substantivo aŭverbo, sametiel " have" kaj “be" 
indikas ĉu “received" estas Pasinttempa Participo aŭ Pasivvoĉa Participo. Du el la tri 
participoj en la eŭropaj lingvoj. Estas nur hazardo ke “work" havas du funkciojn kaj do du 
nomojn kaj ke same “received" havas du funkciojn kaj do du nomojn. Ankaŭ same kiel 
“singing" havas tri funkciojn kaj do tri nomojn: Adjektivo, Substantivo, kaj Verbo. 

Bonestu pruvi, ke mi malpravas! Jen la defio! Se ne, helpu min ŝanĝi la lingvistikan 
mondon! 


Marcel Leereveld. 


★★★★★★★★★★★★★★★★★★★★★★★★★★★★★★★★★★★★★★★★★★★ 


Bondeziroj por Marcel 



Vasil Kadifeli Mi deziras al kara N[arce I rapidan resaniĝon.... 

Margaret Furness Aj, kompatinda Marcel! Tiu malsano estas vera aĉaĵo. Ĉion bonan al li. 

Hermann Kroppenberg Mi elkore deziras al vi baldaŭan resaniĝon. 


★★★★★★★★★★★★★★★★★★★★★★★★★★★★★★★★★★★★★★★★★★ 


3zzz 30 jaroj 

Dum la monato junio la radiostacio organizas diversajn 

eventojn- malfermitaj pordoj, ekspozicioj, komuna vespermanĝo kun 

& 

dancado- por celebri la 30 jarojn de ekzistado de la radio .La unua elsendo estis elsendata la 
18an de junio 1989. 

Vendredon la 14an , la kunvokanto de ĉiu grupo 
estis invitita por ricevi atestilon de la manoj de 
diversaj politikistoj, kiuj subtenas la multkulturan 
radiostacion . Ĉeestis por reprezenti la Esperanto 
grupon Svetislav Kanacki, la inicianto de tiu grupo, 
kiu daŭre laboras malantaŭ la kurteno kaj la nuna 
kunvokanto, Franciska Toubale. 

Esperanto estas disaŭdigata ekde la komenco . Se 
vi taksas ke valoras daŭrigi tiun laboron , helpu per 
membriĝo al radio 3zzz, per sendado de 
kontribuaĵoj ĉu skribitaj ĉu voĉaj. Se vi loĝas en 
Melburno kial ne pligrandigi la elsendan teamon, kiu maljuniĝas . La aĝo de la nunaj teamanoj 
estas inter dudek iom da jaroj ĝis cent unu. 

Kontaktu nin je 3zzzesperanto@gmail.com 



Franciska Toubale 


★★★★★★★★★★★★★★★★★★★★★★★★★★★★★★★★★★★★★★★★★★★ 


Ĉu vi jam vidis krokodilon violoni?^ 

Kiajn feriojn VI deziras? 



- ĉu agrablajn? 

- ĉu amikajn? 

- ĉu instruajn? 

- ĉu komfortajn? 

- ĉu naturajn? 

- ĉu artajn? 

- ĉu ripozajn? 

- ĉu aktivajn? 

Haltu minuton kaj pripensu: 

- imagu belan 5-kordan violonon en la sublima halo de la kastelo! 

- imagu koncerton kaj dancon sur la nobela ligna planko! 

- imagu muzikan aperitivon en la kastela parko per irlandaj keltaj melodioj! 

- imagu amikan kantadon de francaj konataj kanzonoj kun violona akompanado! 

- imagu rondan kaj paran popoldancadon por senstreĉe ekzerci vian korpon en 
ritmo! 

- imagu amuzan spektaklon de klauno kun violonista manpupo! 

- imagu senpagajn inicajn kursojn de violono kun malgrandaj violonoj por infanoj 
sed ankaŭ por vi! 

Kaj ĉio tio en Esperanto! 

Por plibonigi vian paroladon kaj vian komprenon. 

Cu vi jam vidis krokodilon violoni? 

Mi estas f rancino naskiĝinta en Parizo SED mi ne havas f rancan akĉenton kaj 
mi promesas korekti viajn f rancismojn. 

Pliajn informojn ne hezitu peti de Fransoazo (Frangoise Noireau) telefone: 
+336 09 12 03 74 au retmesaĝe: fransoazo@gmail.com 

Tiu anonco invitas vin al dektaga restado en la kastelo Greziljono inter la 
6a kaj la 16a de augusto. Vidu detalojn en la retejo: http://gresillon,orq/s4 

Frangoise NOIREAU 

★★★★★★★★★★★★★★★★★★★★★★★★★★★★★★★★★★★★★★★★★★★ 


UEA KONGRESOS EN BELFASTO, NORD-IRLANDO, EN 2021 

Por la 106-a Universala Kongreso, post du jaroj, la Estraro de UEA elektis la "smeraldan 
insulon", Irlando, kiel kongreslandon. La Universala Kongreso la unuan fojon okazos en tiu 
parto de Eŭropo. La gastiga urbo estos Belfasto, la ĉefurbo de Nord-lrlando. Grava haveno kaj 
pordo al la belega nord-irlanda marbordo, Belfasto suferis dum la lasta jarcento pro 
armita politika konflikto, sed nun estas konsiderata kiel unu el la plej sekuraj urboj 
en la brita insularo. 

UEA traktis rekte kun la urbo kaj ricevis tre favoran oferton de kongresejo en Queen's 
University (la Reĝina Universitato). 

La 106-a UK estas planata por okazi de la 17-a ĝis 24-a de julio. 

Kun amikaj salutoj, 



Katja Steele 


★★★★★★★★★★★★★★★★★★★★★★★★★★★★★★★★★★★★★★★★★★★ 


Kastelo de Gresillon 

Kara Esperantistoj, Karaj Aktivuloj, 

Jen priskriboj de novaj kursoj prezentotaj de mi por spertaj 
Esperantistoj, amikoj de UNESKO, kursgvidantoj kaj aktivuloj en la Esperanto-Movado -- antaŭ 
kaj post la Universala Kongreso -- en la bela, alloga, unika Kastelo de Gresillon en Francio. Mi 
esperas, ke vi ŝatos ĝuste tiajn kurso-enhavojn, kiujn mi plene priskribas en pluraj artikoloj en 
la revuo Esperanto, kaj en la fakĵurnalo IPR, Internacia Pedagogia Revuo de ILEI. Ĉi tiuj kursoj 
estos prezentitaj ne nur por lerni la enhavon de la materialo, sed ankaŭ por lerni kiel uzi ilin 
poste en VIAJ lokaj kluboj, lokaj asocioj de Esperanto. Tio estas, vi lernos kiel lernanto, kaj vi 
lernis ankaŭ kiel iĝi kursgvidanto, se vi volas, de tia materialo Jen sube iom da informo pri la 
antaŭ- kaj postkongresaj kursoj en la Kastelo de Gresillon. 

1 UNESKO-Kuriero, Pensiga Kurso. 

Legi, Kompreni, Prezenti, Interdiskuti. 

Unu el la ĉefaj atingoj de la Esperanto-Movadoj en la lasta jardeko estas la eldonado de revuo 
de UNESKO en Esperanto. Sed kiel ni povas utiligi nun UNESKO-Kurieron en la klasĉambro, en 
niaj lokaj grupoj, por plenkreskuloj? En Somero antaŭ la Universala Kongreso en Finnlando, 
inter la 6a kaj la 18a de julio, en la bela Kastelo de Gresillon, ni esploros ĝuste tiun temon, kun 
la espero, ke vi mem povos poste starigi tian kurson en via loka klubo, aŭ utiligi la enhavon de 
UNESKO-Kuriero, esperante kaj nacilingve, por antaŭenigi la celojn de Esperanto kaj de 
UNESKO en via urbo, en via lando. Artikoloj en la revuo de Esperanto (Februaro, 2018), kaj la 
ĉefartikolo de la Internacia Pedagogia Revuo de ILEI (2019-1) parolas pri la kurso gvidata de 
Dennis Keefe kaj en Azio kaj en Eŭropo. Iru al la retejo de la Kastelo: gresillon.org/s2 


2 Charlie Chaplin, Pensiga Kurso 

Mi vid(ig)is, Mi rid(ig)is, Mi pens(ig)is, Mi lern(ig)is. 

Inter la jaroj 1915 kaj 1936, la fama filmisto Charlie Chaplin, Ĉoĉo, kreis dekojn 
da altkvalitaj filmoj, kiuj estas surprize kaj mirinde efikaj por paroligi 
gelernantojn en niaj kursoj por komencantoj, komencintoj kaj eĉ por spertaj 
Esperantistoj. Estas iom paradokse, ke senparolaj filmoj kreas tiom da emoj 
paroli (multe pli ol teskto kaj bildoj) en esperantaj kursoj, Kial? Parte ĉar la 
ideoj sen vortoj devas klare prezentiĝi surekrane, kaj parte ĉar Chaplin estas geniulo pri 
esprimado kiu mense kaj kore tuŝas nin. Faka artikolo pri ĉi tia kurso troviĝas en IPR, 
Internacia Pedagogia Revuo (2017-4). La kurso disvolviĝos en aŭgusto, inter la 6a kaj 
la 18a, post la Universala Kongreso en Finnlando. La plej rigida, sed serioza, kurso de 
Dennis Keefe. Iru al la retejo de la Kastelo: gresillon.org/s4 Dennis Keefe 

LA MEDIO 

Pri la damaĝo kaŭzita al la medio de plastaj sakoj. 

Kiuj estas pli kulpaj? La fabrikoj aŭ la uzantoj? 

Eble profito pli gravas ol la medio. 

Kion vi opinias? Roger Springer 

Se informo pri via novaĵo mankas, la kialo estas ke neniu informis AE 
7a el 7 paĝoj AŬSTRALIAJ ESPERANTISTOJ Esperanto AE431 

































